wickkiey/tamil-wikipedia-chunked huggingface dataset:
# சாகிர் அலி (பாரிஸ்டர்)

## அரசியல் வாழ்க்கை

வெளியேறு இந்தியா இயக்கத்தின் போது இவர் இந்திய தேசிய காங்கிரசி<nowiki/>ல் சேர்ந்தார். மிக விரைவில் கட்சியில் முக்கிய சக்தியாக மாறினார். காங்கிரஸின் செயற்குழுவில் உறுப்பினரானார். இவர் இந்தியாவின் கிழக்குப் பகுதி முழுவதிலும் மிகவும் பிரபலமாக இருந்தார். சாகிர் அலி 1921 ஆம் ஆண்டு முதல் 1923 ஆம் ஆண்டு வரை (உ.பி. சட்டமன்ற காப்பகங்கள் தகவல்படி) சீர்திருத்த சட்டமன்ற உறுப்பினராக இருந்தார். இவர் தனது வாழ்நாள் முழுவதும் ஒரு தீவிர தேசியவாதியாக இருந்தார். 1920 ஆம் ஆண்டில் கோரக்பூரில் கிலாபத் இயக்கத்தை வழிநடத்தினார்.
# சாகிர் அலி (பாரிஸ்டர்)

## ஒய்வு மற்றும் இறப்பு

45 ஆண்டுகளாக குற்றவியல் சட்டம் பயின்ற பின்னர் 1956 ஆம் ஆண்டில் ஓய்வு பெற்றார். இவர் 1962 டிசம்பர் 26 அன்று தனது 84வது வயதில் 1962 டிசம்பர் 26 அன்று இறந்தார்.
# மைமூனா சுல்தான்

**மைமூனா சுல்தான்** (1932-2006) ஓர் இந்திய நாடாளுமன்ற உறுப்பினர். இவர் இந்திய தேசிய காங்கிரசு கட்சியை சேர்ந்தவர். இவர் போபாலில் இருந்து இரண்டாவது மற்றும் மூன்றாவது மக்களவைக்கு தேர்ந்தெடுக்கப்பட்டார் நாடாளுமன்ற உறுப்பினராக தேர்வு செய்யபட்டார். இவர் 1974 ஆம் ஆண்டு ஏப்ரல் முதல் 1980 ஆம் ஆண்டு ஏப்ரல் வரை மற்றும் 1980 ஆம் ஆண்டு ஜூன் முதல் 1986 ஆம் ஆண்டு ஜூன் வரை மாநிலங்களவையில் உறுப்பினராக இருந்தார்.
# சாஜிதா சுல்தான்

**சாஜிதா சுல்தான் அலி கான் படோடி** (ஆகஸ்ட் 4, 1915 - செப்டம்பர் 5, 1995) போபாலின் நவாப் ஹமீதுல்லா கான் மற்றும் படோடியின் 8 வது நவாப் இப்திகர் அலிகானின் மகளின் மகள் ஆவார். இவர் சொந்த உரிமையில், 12 வது (கடைசியாக), போபாலின் நவாப் பேகம் என்று அறிவித்துக்கொண்டார்.
# சாஜிதா சுல்தான்

## வாழ்க்கை வரலாறு

சாஜிதா சுல்தான் 1915 ஆம் ஆண்டு ஆகஸ்ட் மாதம் 4 ஆம் தேதி போபாலின் கஸ்ர்-இ-சுல்தானி அரண்மனையில், போபாலின் கடைசி ஆளும் நவாப் ஹமீதுல்லா கான் மற்றும் அவரது மமனைவி பேகம் மைமூனா சுல்தானுக்குமகளாக பிறந்தார். இவர் பெற்றோர்களுக்கு பிறந்த மூன்று குழந்தைகளில் இரண்டாவதாக பிறந்தவர். இவருக்கு ஒரு மூத்த சகோதரி அபிதா சுல்தான் மற்றும் ஒரு தங்கை ரபியா சுல்தான் இருந்தனர். போபாலின் பேகம் சுல்தான் ஜஹான் இவரது பாட்டியாவார் மற்றும் ஷாஜகான் பேகம் இவரது பெரிய பாட்டியாவார். பாகிஸ்தான் தூதர் ஷாஹ்யார் கான், இவரது சகோதரி அபிதா வழி மருமகன் ஆவார். சஜிதா சுல்தான், 1932|alt=|வலது]]
# சாஜிதா சுல்தான்

## வாழ்க்கை வரலாறு

### குடும்பம்

1939 ஆம் ஆண்டு ஏப்ரல் 23 அன்று சாஜிதா 8வது பட்டோடி நவாப் இப்திகார் அலி கான் அவர்களை திருமணம் செய்துகொண்டார். இவர்களுக்கு சலேஹா, சபிஹா, மற்றும் குத்சியா என்ற மூன்று மகள்களும், கிரிக்கெட் வீரர் மன்சூர் அலிகான் பட்டோடி என்ற ஒரு மகனும் உள்ளனர். நடிகர்கள் சைஃப் அலிகான் மற்றும் சோஹா அலிகான், நகை வடிவமைப்பாளர் சபா அலிகான் மற்றும் கிரிக்கெட் வீரர் சாத் பின் ஜங் ஆகியோர் இவரது பேரன்கள் மற்றும் பேத்திகள் ஆவார். இந்தி திரையுல நடிகை சாரா அலி கான் இவரது பேத்தியாவார்.  
1952 ஆம் ஆண்டு ஜனவரி 5 அன்று, இப்திகர் அலி கான் இறந்தார். மன்சூர் தனது தந்தைக்குப் பின் படோடியின் 9 வது பெயரிடப்பட்ட நவாப் ஆனார்.  
1995 ஆம் ஆண்டு செப்டம்பர் 5 அன்று தனது 80வது வயதில் இறந்தார். மன்சூர் அலி கான் பின்னர் போபால் அவ்கஃப் -இ-ஷாஹி, தற்போது மும்பையில் இவரது சபா அலி கான் பேத்தியோவுடன் *சமய சொத்துக்களை காக்கும் அறக் காப்பாளர்* ஆனார்.
# சாஜிதா சுல்தான்

## பட்டங்கள் மற்றும் பாணிகள்

- 4 ஆகஸ்ட் 1915 - 4 பிப்ரவரி 1960: நவாப்ஸாதி மெஹ்ர்-இ-தாஜ் சஜிதா சுல்தான் பேகம் சாஹிபா
- 23 ஏப்ரல் 1939 - 27 டிசம்பர் 1969: நவாப் சஜிதா சுல்தான் பேகம் சாஹிபா, படோடியின் பேகம்
- 4 பிப்ரவரி 1960 - 28 டிசம்பர் 1971: இ*வரது உயர்நிலை* நவாப் மெஹ்ர்-இ-தாஜ் சஜிதா சுல்தான் பேகம் சாஹிபா, தார்-உல்-இக்பால்-இ-போபாலின் நவாப் பேகம்
# சாஜிதா சுல்தான்

## பிள்ளைகள்

| சலேஹா சுல்தான் | 14 ஜனவரி 1940 | 19 ஜனவரி 2020 | பஷீர் யார் ஜங் | அமர் பின் ஜங்  
சாத் பின் ஜங்  
ஓமர் பின் ஜங்  
ஃபைஸ் பின் ஜங் |  |
| --- | --- | --- | --- | --- | --- |
| நவாப் மன்சூர் அலிகான் | 5 ஜனவரி 1941 | 22 செப்டம்பர் 2011 | ஷர்மிளா தாகூர் | சைஃப் அலிகான்  
சபா அலிகான்
சோஹா அலிகான் |  |
| சபிஹா சுல்தான் | 30 மார்ச் 1942 | அர்ஜுமான் அலிகான் | ஜியா சுல்தான்  
சாமியா சுல்தான் |  |  |
| குத்சியா சுல்தான் | 15 மார்ச் 1946 | 5 நவம்பர் 1989 | குலாம் ஃபரிதுதீன் ரியாஸ் | இப்திகாருதீன் ரியாஸ்  
சாரா சுல்தான் | } |
# விக்கிப்பீடியா:Statistics/weekly/4-Oct-2020
| 213 | Impro | 0 | 1 | 0 | 0 | 0 | 0 | 0 | 1 | 6 |  |
| 214 | Thooya92 | 0 | 1 | 0 | 0 | 0 | 0 | 0 | 1 | 37869 |  |
| 215 | 112.134.68.205 | 0 | 1 | 0 | 0 | 0 | 0 | 0 | 1 | 147 |  |
| 216 | 2409:4072:308:89BB:0:0:12C9:F8B1 | 0 | 1 | 0 | 0 | 0 | 0 | 0 | 1 | 31 |  |
| 217 | 2409:4072:6E92:14CE:0:0:ACCB:850D | 0 | 1 | 0 | 0 | 0 | 0 | 0 | 1 | 0 |  |
| 218 | 223.182.243.98 | 0 | 1 | 0 | 0 | 0 | 0 | 0 | 1 | 48 |  |
| 219 | 2409:4072:6104:9F15:3D1A:F191:33CD:FE17 | 0 | 1 | 0 | 0 | 0 | 0 | 0 | 1 | 0 |  |
| 220 | Rasnaboy | 0 | 1 | 0 | 0 | 0 | 0 | 0 | 1 | 12 |  |
| 221 | 2401:4900:4C1C:AD51:6C4B:959:6CD9:4EDC | 0 | 1 | 0 | 0 | 0 | 0 | 0 | 1 | 682 |  |
| 222 | Greatmaba | 0 | 0 | 0 | 0 | 0 | 0 | 1 | 1 | 0 |  |
| 223 | 2401:4900:4C1A:E277:0:0:23E:3457 | 0 | 1 | 0 | 0 | 0 | 0 | 0 | 1 | 15 |  |
| 224 | 2409:4072:79E:2CFA:0:0:E24:18AC | 0 | 1 | 0 | 0 | 0 | 0 | 0 | 1 | 0 |  |
| 225 | 49.207.140.231 | 0 | 0 | 0 | 0 | 0 | 0 | 1 | 1 | 0 |  |
| 226 | 82.39.5.54 | 0 | 1 | 0 | 0 | 0 | 0 | 0 | 1 | 5 |  |
| 227 | 2401:4900:258D:50F4:0:68:CE86:EC01 | 0 | 1 | 0 | 0 | 0 | 0 | 0 | 1 | 340 |  |
| 228 | 2409:4072:6E93:C1EB:0:0:E748:B60D | 0 | 1 | 0 | 0 | 0 | 0 | 0 | 1 | 0 |  |
| 229 | 2409:4072:618D:80A4:0:0:1D2C:A8A5 | 0 | 1 | 0 | 0 | 0 | 0 | 0 | 1 | 0 |  |
| 230 | 2409:4072:495:C9A1:CE3:2C12:737F:2AD0 | 0 | 1 | 0 | 0 | 0 | 0 | 0 | 1 | 164 |  |
| 231 | 175.157.166.112 | 0 | 1 | 0 | 0 | 0 | 0 | 0 | 1 | 0 |  |
| 232 | 2401:4900:2321:C659:B586:FDD0:898C:430C | 0 | 1 | 0 | 0 | 0 | 0 | 0 | 1 | 0 |  |
| 233 | 2409:4072:69A:DB67:835B:6285:4768:9F56 | 0 | 1 | 0 | 0 | 0 | 0 | 0 | 1 | 5 |  |
| 234 | 2409:4072:6E97:1164:63DF:B2D0:718B:E934 | 0 | 1 | 0 | 0 | 0 | 0 | 0 | 1 | 466 |  |
| 235 | 2409:4072:989:A2FD:49B3:949D:8A4D:C357 | 0 | 1 | 0 | 0 | 0 | 0 | 0 | 1 | 8 |  |
| 236 | 2409:4072:6207:B874:C59D:D017:925A:FF6B | 0 | 1 | 0 | 0 | 0 | 0 | 0 | 1 | 3 |  |
| 237 | Abhiman2020 | 0 | 1 | 0 | 0 | 0 | 0 | 0 | 1 | 6 |  |
| 238 | 43.225.165.32 | 0 | 1 | 0 | 0 | 0 | 0 | 0 | 1 | 9 |  |
| 239 | 2409:4072:30E:5D3B:0:0:1E4B:40A5 | 0 | 0 | 0 | 0 | 0 | 0 | 1 | 1 | 0 | } |
# இந்திய வணிக அருங்காட்சியகம்

**இந்திய வணிக அருங்காட்சியகம்** (*Indian Business Museum*) என்பது இந்தியாவின், கேரள மாநிலத்தில் உள்ள கோழிக்கோடு நகரில் உள்ள ஐ.ஐ.எம் கோழிக்கோட்டில் அமைந்துள்ள ஒரு அருங்காட்சியகம் ஆகும். இது 2013 இல் திறக்கப்பட்டது. இந்த அருங்காட்சியகம் இந்திய வணிகத்தின் வளமான மரபுகளைக் காண்பிப்பதற்காக உருவாக்கபட்டுள்ளது. இந்திய துணைக்கண்டத்தின் வளமான வணிக வரலாற்றை சேகரிக்கவும், ஒருங்கிணைக்கவும், பாதுகாக்கவும் இந்த அருங்காட்சியகம் விரும்புகிறது. இந்த அருங்காட்சியகம் இளைஞர்களிடையே வணிக தொழில்முனைவோராக ஊக்குவிக்கவும் தூண்டவும் முயல்கிறது. அருங்காட்சியகத்தைப் பார்வையிட, ஐஐஎம்கே இன் அனுமதி சீட்டு தேவைப்படலாம்.
# இந்திய வணிக அருங்காட்சியகம்

## பின்னணி

இந்த அருங்காட்சியகத்தை 2013 ஆம் ஆண்டில் அப்போதைய மனிதவள மேம்பாட்டு அமைச்சர் பாலம் ராஜு திறந்து வைத்தார். கோழிக்கோட்டின் வளமான வர்த்தக வரலாற்றை காட்டுவதன் மூலமும், இந்திய துணைக்கண்டத்தின் வணிகத்தைப் பற்றியும் வளர்ந்து வரும் தொழில்முனைவோரை ஊக்குவிக்கவும் இந்த அருங்காட்சியகம் விரும்புகிறது. டாடா, கோத்ரேஜ், ரிலையன்ஸ், இந்திய ரிசர்வ் வங்கி மற்றும் இன்ஃபோசிஸ் உள்ளிட்ட பல வணிக நிறுவனங்கள் அருங்காட்சியகத்திற்குள் தங்கள் காட்சி அரங்குகளை அமைத்துள்ளன. பரப்பளவில் பரவியிருக்கும் இந்த அருங்காட்சியகத்தில் , மலபார் சேம்பர் ஆஃப் காமர்ஸ் நிதியுதவியுடன் மலபார் காட்சி அரங்கம் அமைக்கபட்டுள்ளது.
# கோனசு பிளவிசென்சு

**கோனசு பிளவிசென்சு** (*Conus flavescens*) என்பது சுடர் கூம்பு என பொதுவாக அறியப்படும் கடல் நத்தைகளில் ஓர் வகையாகும். இது கோனிடே குடும்பத்தினைச் சார்ந்தது. வயிற்றுக்காலி வகையினைச் சார்ந்த இதன் உறவுகள் கூம்பு நத்தைகளாகும்.  
இதில் ஓர் துணைச் சிற்றினம் உள்ளது: *கோனசு பிளவிசென்சு கரிப்பியசு* கிளைஞ்ச் <small>1942</small> (வேறு பெயர்கள்: *கோனசு கரிப்பியசு கிளைஞ்ச் <small>1942</small>, கிராடிகோனசு பிளவிசென்சு கரிப்பியசு (கிளைஞ்ச் <small>1942</small>) டக்கேரிகோனசு கரிப்பியசு (கிளைஞ்ச் <small>1942)</small> டக்கேரிகோனசு பிளவிசென்சு கரிப்பியசு (கிளைஞ்ச் <small>1942)</small>*  
*கோனசு* பேரினத்தின் பிற சிற்றினங்கள் போலவே, இந்த நத்தைகளும் கொன்று தின்னும் தன்மை உடையது. விசத்தன்மையுடைய இந்த நத்தைகள் மனிதர்களை "கொட்டும்" திறன் கொண்டவை, எனவே உயிருடன் கூடிய உயிரிகளைக் கவனமாகக் கையாள வேண்டும்.
# கோனசு பிளவிசென்சு

## பரவல்

கடல் நீரில் காணப்படும் இந்த இனம், கரீபியன் கடல் மற்றும் மெக்சிகோ வளைகுடாவில் அமெரிக்காவின் புளோரிடா, பெரிய அண்டிலிசு மற்றும் பகாமாசு பகுதிகளில் காணப்படும்.
# கோனசு பிளவிசென்சு

## விளக்கம்

இதனுடைய ஓட்டின் நீளம் நீளம் 25மிமீ பதிவுசெய்யப்பட்டுள்ளது. மென்மையான ஓடு அடித்தளத்தை நோக்கி வரிப்பள்ளத்துடன் காணப்படும். மஞ்சள் நிறமுடையது. பெரிய ஒழுங்கற்ற வெள்ளை கறைகளால் மாறுபட்டது, பெரும்பாலும் தோள்பட்டை கோணத்திற்குக் கீழேயும், உடல் சுழல் நடுப்பகுதிக்குக் கீழேயும் அமைக்கப்பட்டுள்ளது, இதனால் இரண்டு குறுக்கீடு பட்டைகள் உருவாகின்றன.
# கோனசு பிளவிசென்சு

## வாழிடம்

இந்த நத்தை 122 மீட்டர் வரை ஆழமுள்ள பகுதிகளில் காணப்படுகிறது.
# ஒலிவா ஒலிவா

***ஒலிவா ஒலிவா*** (**Oliva oliva**)என்பது கடல் நத்தை வகைகளுள் ஒலிவிடே குடும்பத்தினைச் சார்ந்த சிற்றினமாகும். இது வயிற்றுக்காலிகள் வகுப்பினைச் சார்ந்த மெல்லுடலியாகும்.  
*ஒலிவா* பேரினத்தின் மாதிரி இனமாக இது உள்ளது.  
இந்தியா கடல் பகுதிகளில் காணப்படும் ஒலிவா சிற்றினம், தமிழகத்தில் உள்ள கொள்ளிட கழிமுகப்பகுதியில் காணப்படுகிறது.
# கேரள மண் அருங்காட்சியகம்

**கேரள மண் அருங்காட்சியகம்** (*Kerala Soil Museum*) என்பது தென்னிந்திய மாநிலமான கேரளத்தின், திருவனந்தபுரம் மாவட்டத்தின் பரோட்டுகோணத்தில் உள்ள மத்திய மண் பகுப்பாய்வு ஆய்வகத்தின் வளாகத்தில் உள்ள ஒரு அருங்காட்சியகமாகும். இந்த அருங்காட்சியகத்தில் மாநிலத்தில் உள்ள பல்வேறு வகையான மண் காட்சிகள் உள்ளன. இது கேரள அரசின் மண் ஆய்வு மற்றும் பாதுகாப்புத் துறையால் அமைக்கப்பட்டது. இது 2014 சனவரி முதல் நாள் அன்று திறக்கப்பட்டது. இது உலகின் மிகப்பெரிய மண் அருங்காட்சியகமும், சர்வதேச தரத்திற்கு நிறுவப்பட்ட இந்தியாவின் முதல் மண் அருங்காட்சியகம் என்றும் கூறப்படுகிறது.
# கேரள மண் அருங்காட்சியகம்

## வரலாறு

கேரளத்தின் மண் மற்றும் கனிம வளங்களின் செழுமையைக் காட்டுவதற்காக இந்த மண் அருங்காட்சியகத்தை மாநில அரசு நிறுவியதுடன், மண் பாதுகாப்பு மற்றும் சுற்றுச்சூழல் பாதுகாப்பு குறித்து பொது மக்களிடையே விழிப்புணர்வை ஏற்படுத்திவருகிறது. அருங்காட்சியகத்தின் ஊழியர்களுக்கு நெதர்லாந்தின் வாகனிங்கன் பல்கலைக்கழகத்தில் உள்ள உலக மண் அருங்காட்சியகத்தின் பணியாளர்கள் பயிற்சி அளித்தனர் .
# கேரள மண் அருங்காட்சியகம்

## காட்சியகங்கள்

இந்த அருங்காட்சியகத்தில் மிக முக்கியமான காட்சியகங்களில் 1.5 மீட்டர் உயரமுள்ள 82 மண் ஒற்றைக்கூறுகளின் தொகுப்பாகும், அவை கேரள மாநிலத்தில் அங்கீகரிக்கப்பட்ட 82 மண் தொடர்களின் அப்படியே மண்ணடுக்குத் தோற்றத்தைப் பாதுகாத்து காட்சிப்படுத்துகின்றன. ஒவ்வொரு ஒற்றைக்கூறும் அதன் உறுப்புகளுக்கு இடையூறு விளைவிக்காமல் தரையில் இருந்து தோண்டப்பட்டு அருங்காட்சியக காட்சியகத்தில் வைக்கபடுவதற்கு முன்பு ஒரு மாதம் அல்லது அதற்கு மேல் செயல்முறைக்கப்பட்டது. ஒவ்வொரு ஒற்றைக்கூறுகள், மண் தொடரின் இயற்பியல் பண்புகள், அது காணப்படும் இடம், அதன் ஊட்டச்சத்து நிலை, அதற்கு மிகவும் பொருந்திவரக்கூடியப் பயிர்கள், நிலத்தின் உள்ள மண்ணை நல்ல முறையில் பயன்படுத்துவதற்கும், நிர்வகிப்பதற்குமான பரிந்துரைகள் உள்ளிட்ட மண் பற்றிய தகவல்கள் உள்ளன. அருங்காட்சியகத்தில் காட்டப்படும் மண் வகைப்பாடுகள் அமெரிக்க வேளாண்மைத் துறை மண் வகைபிரிப்பை அடிப்படையாகக் கொண்டது.  
அருங்காட்சியகத்தின் பிற காட்சியகங்களில் கேரளத்தின் புவியுரு வரைபடமும் அடங்கும்; மாநிலத்தில் குறிப்பிடப்பட்டுள்ள எட்டு மண் வரிசைகளின் பரவலைக் காட்டும் கேரள வரைபடம்; பாறைகள், தாதுக்கள், களிமண், கரம்பை, மணல், கல், சரளை போன்ற மண்ணின் இயற்பியல் கூறுகள் ; மண் எவ்வாறு உருவாகிறது என்பதை விளக்கும் காட்சிகள்; மற்றும் உணவு பாதுகாப்பு மற்றும் காலநிலை மாற்றம் தொடர்பான பிரச்சினைகளுக்கு மண்ணின் உறவு பற்றிய காட்சிகள் போன்றவை உள்ளன.  
அருங்காட்சியகத்துடன் இணைக்கப்பட்ட மண் தகவல் மையம் உள்ளது. இது வடிநிங்களின் மாதிரியைக் காட்சிப்படுத்துகிறது. மேலும் இது வடிநித்தின் கூறுகள் மற்றும் பலவிதமான மண் பாதுகாப்பு நடவடிக்கைகள் ஆகியவற்றை விளக்குகிறது.
# சுலா சக்ரபோங்சே

**சுலா சக்ரபோங்சே** (Chula Chakrabongse) (28 மார்ச் 1908 - 30 திசம்பர் 1963) இவர் தாய்லாந்தின் சக்ரி வம்சத்தின் குடும்பத்திலும், சக்ரபாங் மாளிகையின் உறுப்பினராகவும் இருந்தார். இவர் இளவரசர் சக்ரபோங்சே புவனாத், அவரது உருசிய மனைவி எகடெரினா தெசுனித்சுகாயா (பின்னர் மாம் கேத்தரின் நா பிட்சானுலோக்) ஆகியோரின் ஒரே மகனாவார். மேலும், இவர் சுலலாங்கொர்ன் மன்னரின் பேரன்.
# சுலா சக்ரபோங்சே

## ஆரம்ப கால வாழ்க்கை

இவர், 1908 மார்ச் 28 அன்று பேங்காக்கின் பருஸ்கவன் அரண்மனையில் மாம் சாவோ என்ற தலைப்பில் பிறந்தார். இவரது பாட்டி, சாவோபா போங்ஸ்ரி இவருக்கு போங்சாக் என்ற பெயரிட்டார். பின்னர் இவரது மாமா, அரசர் வஜிராவுத், இவரை பிரா சாவோ வோராவோங் தோ பிரா ஓங் சாவோ (மாண்புமிகு இளவரசர்) என்ற உயர் பட்டத்தை வழங்கினார். மேலும், இவரது பெயரை சுன்லச்சக்ராபோங் என்றும் மாற்றினார். அரண்மனை அதிகாரிகள் இவரை "லிட்டில் பிரின்ஸ்" (தான் பிராங் நு) என்று அன்போடு அழைத்தனர்.  
இவர் சிறுவனாக இருந்தபோதே, ஐக்கிய இராச்சியத்தில் படிக்க இவர் அனுப்பப்பட்டார். அங்கு இவர் தனது இளமை வாழ்க்கையை கழித்தார். ஹாரோ பள்ளியில் பயின்ற பின்னர், கேம்பிரிச்சுப் பல்கலைக்கழகத்தின் திரித்துவக் கல்லூரியில் இளங்கலை பட்டமும், முதுகலைப் பட்டமும் பெற்றார்.
# சுலா சக்ரபோங்சே

## பிற்கால வாழ்வு

1938 ஆம் ஆண்டில் இவர் எலிசபெத் ஹண்டர் என்ற ஆங்கிலப் பெண்ணை மணந்தார் (லிஸ்பா என்றும் அழைக்கப்படுகிறார்). இவர்களது மகள் மாம் ராஜவோங்சே நரிசா சக்ரபோங்சே 1956 இல் பிறந்தார். இவர்கள் 1940 கள் மற்றும் 1950 களில் கார்ன்வாலில் உள்ள செயின்ட் மாபின் திரெதெதியில் வாழ்ந்தனர்.  
இவரது உறவினரான இளவரசர் பிரபொங்சே பானுதெச் ("பி. பீரா") 1927 இல் இங்கிலாந்து சென்றபோது, இவர் *ஒயிட் மவுஸ் ரேசிங்* என்ற பந்தயக் குழுவிற்கு அழைத்துச் சென்றார். இளவரசர் பீரா இவருக்காக வாகனம் ஓட்ட முடிவு செய்தார்.  
1936 ஆம் ஆண்டில், சூலாவின் வெள்ளை மவுஸ் குழு பீராவுக்கு ஒரு ERA ஐ வாங்கியது, மேலும் அவர் இந்த வகை சர்வதேச பந்தயத்தின் முன்னணி அதிபர்களில் ஒருவரானார். சூலாவுடன் பீராவின் கூட்டு 1948 இன் பிற்பகுதியில் முடிந்தது.  
சக்ரி வம்சத்தின் வரலாறு, பந்தயக்கார் ஓட்டுநர் ரிச்சர்ட் சீமான் பற்றிய சுயசரிதை,தனது சுயசரிதை உட்பட பதின்மூன்று புத்தகங்களை இவர் எழுதியுள்ளார்.  
இவர் புற்றுநோயால் 1963 இல் தனது 55 வயதில் இறந்தார்.
# நானா பட்நாவிசு

**நானா பட்நாவிசு** (Nana Phadnavis) (பிப்ரவரி 12, 1742 - மார்ச் 13, 1800) பாலாஜி ஜனார்தன் பானு என்ற பெயரில் பிறந்த இவர், இந்தியாவின் புனேவில் பேஷ்வா நிர்வாகத்தின் போது மராட்டிய பேரரசின் செல்வாக்கு மிக்க அமைச்சராகவும், அரசியல்வாதியாகவும் இருந்தார். இவரை ஐரோப்பியர்கள் மாராட்டிய மாக்கியவெல்லி என்று அழைத்ததாக வரலாற்றாசிரியர் *ஜேம்ஸ் கிராண்ட் டஃப்* கூறுகிறார்.
# நானா பட்நாவிசு

## ஆரம்ப கால வாழ்க்கை

இவர் 1742 இல் சதாராவில் ஒரு சித்பவன் பிராமண குடும்பத்தில் பிறந்தார். இவருக்கு 'நானா' என்று செல்லப்பெயர் சூட்டப்பட்டது. இவரது தாத்தா பாலாஜி மகாத்ஜி பானு முதல் பேஷ்வா பாலாஜி விஸ்வநாத் பட் அந்நாட்களில் சிறீவர்தனுக்கு அருகிலுள்ள வேலாசு என்ற கிராமத்திலிருந்து குடிபெயர்ந்தார். பட்களும், பானு குடும்பமும் நல்ல உறவுகளைக் கொண்டிருந்தன. அவர்களுக்கு இடையே ஒரு நல்ல நட்பு இருந்தது. இரண்டு குடும்பங்களும் முறையே வேலாசு மற்றும் சிறீவர்தன் நகரங்களின் 'மகாஜன்' அல்லது கிராமத் தலைமை பதவிகளைப் பெற்றன. பாலாஜி மகாத்ஜி ஒருமுறை முகலாயர்களின் கொலைகார சதித்திட்டத்திலிருந்து பேஷ்வாவைக் காப்பாற்றியிருந்தார். எனவே பேஷ்வா சாகுஜி பானு மீது பட்னாவிசு (அஷ்டபிரதானில் ஒருவர்) என்ற பட்டத்தை வழங்க பரிந்துரைத்தார். பின்னர், பேஷ்வா உண்மையான மாநிலத் தலைவரானபோது, தனது ஆட்சியின் போது மராட்டிய சாம்ராச்சியத்திற்கான நிர்வாகம் மற்றும் நிதி ஆகியவற்றின் முக்கிய இலாகாக்களை வைத்திருந்த பிரதான அமைச்சரானார்.  
இவர், பாலாஜி மகாத்ஜி பானுவின் பேரன் ஆவார். மேலும் இவரது தாத்தாவின் பெயரை மரபுப்படி வைத்திருந்தார். பேஷ்வா இவரை தனது குடும்ப உறுப்பினர் போலவே நடத்தினார். இவரது மகன்களான விஸ்வாஸ்ராவ், மாதவராவ், நாராயணராவ் ஆகியோருக்கு கல்வியிலும், இராஜதந்திர பயிற்சியின் அதே வசதிகளையும் வழங்கினார்.
# நானா பட்நாவிசு

## பேஷ்வா நிர்வாகம்

1761 ஆம் ஆண்டில், இவர் மூன்றாம் பானிபட் போரிலிருந்து புனேவுக்குத் தப்பிச் சென்றார். பின்னர், மராட்டிய கூட்டமைப்பின் விவகாரங்களை வழிநடத்தும் ஒரு முன்னணி நபராக ஆனார். இருப்பினும் இவர் ஒருபோதும் ஒரு சிப்பாய் அல்ல. அது ஒரு அரசியல் உறுதியற்ற காலமாக இருந்தது. உள்நாட்டு பிளவு மற்றும் பிரித்தானிய கிழக்கிந்திய நிறுவனத்தின் வளர்ந்து வரும் சக்திக்கு மத்தியில் மராத்தா கூட்டமைப்பை ஒன்றாக வைத்திருப்பதில் இவர் முக்கியப் பங்கு வகித்தார்.  
இவரது நிர்வாக, இராஜதந்திர மற்றும் நிதித் திறன்கள் மராட்டிய சாம்ராச்சிய்த்திற்கு செழிப்பைக் கொடுத்தன. மேலும் இவர் வெளிவிவகாரங்களை நிர்வகிப்பது மராட்டிய பேரரசை பிரித்தானிய கிழக்கிந்திய நிறுவனத்தின் உந்துதலிலிருந்து விலக்கி வைத்தது. ஐதராபாத்தின் நிஜாம், ஐதர் அலி, மைசூரின் திப்பு சுல்தான் மற்றும் ஆங்கில இராணுவத்திற்கு எதிராக மராட்டிய படைகள் வென்ற பல்வேறு போர்களில் இவர் தனது சிறந்த போர் திறன்களை வெளிப்படுத்தினார்.  
1773 இல் பேஷ்வா நாராயணராவ் படுகொலை செய்யப்பட்ட பின்னர், இவர் பார்பாய் அரசப் பிரதிநிதி என்று அழைக்கப்படும் பன்னிரண்டு உறுப்பினர்களைக் கொண்ட ஆட்சிக்குழுவின் உதவியுடன் மாநில விவகாரங்களை நிர்வகித்தார்.
# நானா பட்நாவிசு

## மெனாவலி அரண்மனை

சதாரா மாவட்டம் வாய் அருகே மெனாவாலி .]]
# நானா பட்நாவிசு

## பிரபலமான கலாச்சாரத்தில்

- 1994 ஆம் ஆண்டு இந்தித் தொலைக்காட்சித் தொடரான *தி கிரேட் மராத்தாவில்*, நானாவின் கதாபாத்திரம் ஹரியோம் பராஷரால் சித்தரிக்கப்பட்டது.
# நியோபியம்-ஜெர்மானியம்

நியோபியம் **-ஜெர்மானியம்** (**Nb<sub>3</sub>Ge**) என்பது நியோபியம் (Nb) மற்றும் ஜெர்மானியம் (Ge) ஆகியவற்றின் இடைநிலை வேதிச் சேர்மம் ஆகும். இது A15 கட்ட கட்டமைப்பைக் கொண்டுள்ளது.  
இது 23.2 K என்ற நிலைமாறு வெப்பநிலையுடன் கூடிய ஒரு மீக்கடத்துதிறன் கொண்ட கடத்தி ஆகும்.  
4.2 கெல்வின் வெப்பநிலையில் 37 டெஸ்லாக்களுக்கு மேலான உயர் நிலைமாறு களங்களில் (உயர் காந்தப்புல அடர்த்தி கொண்ட களங்கள்) சிதறிய படலங்களைக் கொண்டிருப்பதைக் காண முடிகிறது.
# நியோபியம்-ஜெர்மானியம்

## வரலாறு

1973 ஆம் ஆண்டில் Nb<sub>3</sub>Ge ஒரு மீக்கடத்தியாக கண்டுபிடிக்கப்பட்டது மற்றும் 13 ஆண்டுகளாக (1986 ஆம் ஆண்டில் குப்ரேட் மீக்கடத்திகளைக் கண்டுபிடிக்கும் வரை) இது மிக உயர்ந்த நிலைமாறு வெப்பநிலையைக் கொண்ட சாதனையைப் பெற்றது.  
நியோபியம்-டின் அல்லது நியோபியம்-டைட்டானியம் போன்ற மீக்கடத்தும் கண்ணாடிகளின் பயன்பாடுகளுக்கு இது பரவலாக பயன்படுத்தப்படவில்லை.
# நியோபியம்-ஜெர்மானியம்

## தொடர்புடைய உலோகக்கலவைகள்

நியோபியம்-ஜெர்மானியம்-அலுமினியம் சுமார் 10 டெஸ்லாக்களின் மேல் முக்கியமான புலத்தைக் கொண்டுள்ளது.
# சங்கமம் அறக்கட்டளை

சிவகங்கை மாவட்டம் மானாமதுரையில் இயங்கி வரும் மிகப் பழமைவாய்ந்த பள்ளியான "ஒக்கூர் வெள்ளையன் செட்டியார் மேல்நிலைப்பள்ளி"யின் முன்னாள் மாணவர்கள் சார்பில் நடத்தப்படும் அமைப்பு "**சங்கமம் அறக்கட்டளை**" ஆகும்.  
2014ஆம் ஆண்டு மகாகவி சுப்பிரமணிய பாரதியாரின் பிறந்தநாளான டிசம்பர் 11ஆம் நாள் அன்று அரசு பதிவு செய்யப்பட்டு செவ்வனே இயங்கி வருகிறது. இருநூறுக்கும் மேற்பட்டோர் இதன் உறுப்பினராய் இருந்து வருகின்றனர்.  
இப்பள்ளியின் மாணவ மாணவிகளின் கல்வி, விளையாட்டு மற்றும் பிற திறன்களுக்கு ஊக்கம் அளிக்கும் நோக்கில் பொது விழாக்களில் பரிசு மற்றும் சான்றிதழ் வழங்கி அவர்கள் மேலும் உயர்ந்திட சங்கமம் அறக்கட்டளையானது திறம்பட செயல்பட்டு வருகிறது.  
2022 ஆகஸ்ட் 20 அன்று சங்கமம் அறக்கட்டளையின் சார்பாக ஒ.வெ.செ பள்ளி வளாகத்தில் பள்ளியின் நூற்றாண்டு விழா கொண்டாடப்பட்டது. பள்ளி நூற்றாண்டு மலரை சங்கமம் அறக்கட்டளை நிர்வாகிகள் வெளியிட தமிழக பள்ளி கல்வித்துறை இணை இயக்குநர் பெற்றுக்கொண்டார்.
# சங்கமம் அறக்கட்டளை

## பிற இணைப்புகள்

சங்கமம் அறக்கட்டளை - https://sangamamarakkattalai.godaddysites.com/
# சிறப்பு எல்லைப்புறப் படை

**சிறப்பு எல்லைப்புறப் படை** (**Special Frontier Force (SFF)** இந்திய அரசின் உள்துறை அமைச்சகத்தின் கீழ் இயங்கும் வெளிநாட்டு உளவுப் பிரிவான ஆராய்ச்சி மற்றும் பகுப்பாய்வு அமைப்பின் கீழ் செயல்படும் துணைநிலை இராணுவப் படையாகும். இது இந்திய சீனப் போருக்குப் பின்னர் 14 நவம்பர் 1962-இல் இமயமலையில் உள்ள இந்திய எல்லைகளை, சீனர்கள் மற்றும் பாகிஸ்தானியர்களின் பார்வையிலிருந்து கண்காணிப்பதற்கான அமைக்கப்பட்ட சிறப்பு எல்லைப் படையாகும். இப்படையில் 5,000 வீரர்கள் கொண்டுள்ளனர்.  
இந்திய அமைச்சரவை செயலகத்தின் பாதுகாப்பு இயக்குநரின் கீழ், 5,000 வீரர்கள் கொண்ட இப்படையின் தலைமை இன்ஸ்பெக்டர் ஜெனரலாக இந்திய இராணுவத்தின் மேஜர் ஜெனரல் இருப்பார். இப்படையின் செயல்பாடுகள் குறித்து இவர் இந்தியப் பிரதமருக்கு மட்டும் அறிக்கை அளிப்பார். இதன் தலைமையிடம் உத்தராகண்ட் மாநிலத்தின் டேராடூன் மாவடடத்தில் உள்ள சக்ராதா எனுமிடத்தில் உள்ளது.  
இந்த சிறப்பு எல்லைப்புற படை வீரர்கள் இந்திய எல்லைபுறங்களில் குறிப்பாக இமயமலைப் பகுதிகளில், சீனா மற்றும் பாகிஸ்தான் எல்லைகளில் உளவுப் பணிகள் மேற்கொள்வதில் கைதேர்ந்தவர்கள். இப்படையின் அனைத்து வீரர்ககளும் இமயமலை பகுதியில் வாழும் திபெத்தியர்கள் மற்றும் கோர்க்காக்கள் ஆவர். இவர்களது முகம் மற்றும் உடலமைப்பு சீனர்கள் போன்று இருப்பதால் திபெத் மற்றும் லடாக் போன்ற பகுதிகளில் இப்படை வீர்ர்களால் இராணுவ உளவுப் பணிகளில் ஈடுபட வசதியாக உள்ளது.  
சிறப்பு எல்லைப்புற படை இதுவரை வங்காளதேச விடுதலைப் போர், புளூஸ்டார் நடவடிக்கை காக்டஸ் நடவடிக்கை, பவன் நடவடிக்கை, கார்கில் போர், ரட்சக் நடவடிக்கை மற்றும் 2020 இந்திய-சீனா எல்லை மோதல்களில் ஈடுபட்டுள்ளது.
# ஆர்வி ஆலதர்

**ஆர்வி சேம்சு ஆலதர்** (Harvey James Alter, பிறப்பு செப்டம்பர் 12, 1935) ஓர் அமெரிக்க மருத்துவ ஆய்வாளர். இவர் தீநுண்மி நோயியல் வல்லுநர். கல்லீரல் அழற்சி சி வகை தீநுண்மியை (hepatitis C virus) கண்டுபிடிக்க வழிவகுத்தமைக்காக பெரிதும் அறியப்படுகின்றார். ஆலதர் அமெரிக்காவின் நலத்துறைக் கழகங்களின் (NIH) வாரன் கிராண்டு மாகுனூசன் மருத்துவ நடுவத்தில் (Warren Grant Magnuson Clinical Center) இரத்தம் செலுத்தும் துறையில் தொற்றுநோய்ப் பிரிவில் இணை இயக்குநராக உள்ளார். 1970-களின் நடுப்பகுதியில் இவர் செய்த ஆய்வுகளில் இருந்து அறிந்தவற்றுள் ஒன்று பெரும்பாலான இரத்தஞ்செலுத்தியபின் ஏற்படும் கல்லீரல் அழற்சிகள் கல்லீரல் அழற்சி வகை ஏ (hepatitis A) அல்லது கல்லீரல் அழற்சி வகை பி (hepatitis B) பிரிவைச் சார்ந்தவையல்ல எனக் காட்டினார். ஆலதரும் எடுவேர்டு தாபோர் (Edward Tabor) என்பாரும் சிம்பன்சிகளில் செய்த இரத்தஞ்செலுத்தலில் புதிய வகை கல்லீரல் அழற்சியூட்டும் தீநுண்மி இருப்பதைக் கண்டுபிடித்தனர். இதன் நீட்சியாக 1988 இல் புதிய வகை கல்லீரல் அழற்சியூட்டும் தீநுண்மி வகை சி (hepatitis C virus) என்பதுக் கண்டுபிடிக்கப்பட்டது
# ஆர்வி ஆலதர்

## இளமை வாழ்க்கையும் கல்வியும்

ஆலதர் அமெரிக்காவில் நியூயார்க்கு நகரத்தில் ஒரு யூதக் குடும்பத்தில் பிறந்தார். உள்ள உரோச்செசுட்டர் பல்கலைக்கழகத்தில் படித்து 1956 இல் கலைத்துறை இளங்கலைப் பட்டம் பெற்றார். அதே பல்கலைக்கழகத்தில் 1960 இல் மருத்துவப் பட்டம் பெற்றார். மேற்பட்டப் படிப்பிற்கும், பயிற்சிக்கும் திசம்பர் 1961 முதல் சூன் 1964 வரை மாரிலாந்து மாநிலத்தில் பெத்தெசுடா என்னும் இடத்தில் உள்ள அமெரிக்க நலத்துறைக் கழகங்கள் நிறுவனத்தில் இருந்தார். பின்னர் ஓராண்டு வாசிங்டன் பல்கலைக்கழக மருத்துவமனையில் சூலை 1964 முதல் சூன் 1965 வரை அகமருத்துவப் பயிற்சி பெற்றார். கொலம்பியா மாவட்டத்தின் வாசிங்கிடனில் உள்ள சியார்ச்சு வாசிங்கிடன் பல்கலைக்கழகத்தில் இரத்தவியல் (hematology) சிறப்பாளராக சூலை 1965 முதல் சூன் 1966 வரை பணியாற்றினார்.
# அறிவியல் விரைவுவண்டி

**அறிவியல் விரைவுவண்டி (Science Express) எ**ன்பது இந்தியா முழுவதும் பயணிக்கும் அறிவியல் கண்காட்சிகளுடன் கூடிய தொடர்வண்டியாகும். இந்த திட்டம் 2007 ஆம் ஆண்டு அக்டோபர் மாதம் 30ஆம் தேதியன்று டெல்லி, சப்தர்சங் புகைவண்டி நிலையத்தில் இந்திய அரசின் அறிவியல் மற்றும் தொழில்நுட்பத் துறையால் தொடங்கிவைக்கப்பட்டது. அனைவருக்கும் பொதுவாக இந்த கண்காட்சி அமைந்திருந்தாலும், இந்த திட்டம் மூலம் மாணவர்ளையும் ஆசிரியர்களையும் கருத்தில்கொண்டே அமைந்தது. 2017 வரை இந்த புகைவண்டி ஒன்பது பயணங்களை மூன்று கருப்பொருள்களில் கண்காட்சி அமைத்து பயணம் மேற்கொண்டுள்ளது. 2007 முதல் 2011 வரையிலான முதல் நான்கு பயணங்கள் "அறிவியல் விரைவுவண்டி" என்ற பெயரில் அழைக்கப்பட்டது. இவை நுண் மற்றும் பெரும் பிரபஞ்சத்தில் கவனம் செலுத்தியது. 2012 முதல் 2014 வரையிலான அடுத்த மூன்று கட்டங்கள் ”பல்லுயிர் சிறப்பு" பயணமாக அமைந்தது. 2015 முதல் 2017 வரையிலான எட்டாவது மற்றும் ஒன்பதாவது பயணம் "காலநிலை மாற்றம்" குறித்து கவனம் செலுத்தும் வகையில் அமைந்தது
# அறிவியல் விரைவுவண்டி

## ஒருங்கிணைப்பும் கண்காட்சியும்

இந்த திட்டம் 2007ஆம் ஆண்டில் புதுதில்லியிலுள்ள அறிவியல் மற்றும் தொழில்நுட்பத் துறையால் தொடங்கப்பட்டது. பள்ளி மாணவர்கள் மற்றும் ஆசிரியர்களை மையமாகக் கொண்டது இத்திட்டம் தீட்டப்பட்டது. நுண் மற்றும் பெரும் பிரபஞ்சத்தினை மையப்படுத்தி முதல் நான்கு பயணங்கள் அமைந்தன. உலகளவில் அறிவியல் மற்றும் தொழில்நுட்பத் துறைகளில் ஏற்பட்ட ஆராய்ச்சிகளின் முன்னேற்றங்களை முன்னிலைப்படுத்தி காட்சிகள் அமைக்கப்பட்டன. இது பெரு வெடிப்புக் கோட்பாடு, வாழ்க்கையின் கட்டுமான தொகுதிகள், மரபணுக்கள், உணர்வு மற்றும் பிரபஞ்சம் போன்ற தலைப்புகளில் காட்சிப்பொருள்கள் வைக்கப்பட்டிருந்தன.  
இந்த புகைவண்டியின் மூன்றாவது பயணத்தின் கருப்பொருளாக ”காலநிலை மாற்றம்” அமைந்தது. இதற்கு ஏற்ப காட்சிகள் மாற்றியமைக்கப்பட்டன. இம்முறை அறிவியல் தொழில் நுட்பத் துறையுடன், சுற்றுச்சூழல், வன மற்றும் காலநிலை மாற்ற அமைச்சகம், உயிர் தொழில்நுட்பவியல் துறை, இந்திய இரயில்வே அமைச்சகம், விக்ரம் ஏ சாராபாய் சமூக அறிவியல் மையம், இந்திய வனவிலங்கு நிறுவனம் இணைந்து காட்சிகள் அமைத்தன. கண்காட்சியின் ஒன்பதாவது புகைவண்டி பயணத்தில் 16 புகைவண்டி காட்சிப் பெட்டிகள் இருந்தன. இதில் எட்டு காட்சிப் பெட்டிகள் சுற்றுச்சூழல், வன மற்றும் காலநிலை மாற்ற அமைச்சகத்தால் அமைக்கப்பட்டது. சில பெட்டிகளின் கூரையில் சூரிய சக்தி கலன்கள் நிறுவப்பட்டன. கண்காட்சியினை காணவரும் மாணவர்களுக்கு உதவ பயிற்சி பெற்ற தன்னார்வ தொண்டர்களும் ஆசிரியர்களும் புகைவண்டியுடன் பயணம் செய்தனர். முழு கண்காட்சியையும் நிர்வகிக்க விக்ரம் ஏ சாராபாய் சமூக அறிவியல் மையத்தினைச் சார்ந்த குழுவினர் கண்காட்சியினை காண வருகைதந்த மாணவர்களுக்கு வழிகாட்டியாகச் செயல்பட்டனர். மேலும் புகைவண்டி நிறுத்திவைக்கப்பட்டிருந்த இடங்களில் உள்ள இரயில்வே மேடையில் அறிவியல் குறித்த ஆர்வத்தினை மேம்படுத்தும் நடவடிக்கைகளில் ஈடுபட்டிருந்தனர். "அறிவியலை மக்கள் இயக்கமாக மாற்றுவதும், காலநிலை மாற்றத்தை எதிர்த்துப் போராடுவதற்குத் தனிப்பட்ட நடவடிக்கைகளை எடுக்க அவர்களை ஊக்குவிப்பதும்" இந்த கண்காட்சியின் நோக்கமாகும் என்று விக்ரம் ஏ சாராபாய் சமூக அறிவியல் மைய நிர்வாக இயக்குநர் திலீப் சர்க்கார் தெரிவித்தார்.  
கண்காட்சி அதன் எட்டாவது கட்டத்தில் பயணித்தது. இது 455 முக்கிய இரயில் நிலையங்களில் நிறுத்தப்பட்டது. இங்கு சுமார் 1,600 நாட்களில், 1.5 கோடி (15 மில்லியன்) மக்களும் 33,800க்கும் மேற்பட்ட பள்ளிகளைச் சேர்ந்த மாணவர்களும் இக்கண்காட்சியினை பார்வையிட்டுள்ளனர்.
# அறிவியல் விரைவுவண்டி

## புள்ளிவிவரம்

| **அறிவியல் எக்ஸ்பிரஸ்** | 1 | 30 அக் 20074 சூன் 2008 | 57 |  |
| --- | --- | --- | --- | --- |
| 2 | 30 நவம்பர் 200830 மே 2009 | 51 |  |  |
| 3 | 02 அக்டோபர் 200927 ஏப்ரல் 2010 | 56 |  |  |
| 4 | 04 திசம்பர் 201016 சூன் 2011 | 57 |  |  |
| **பல்லுயிர் சிறப்பு** | 5 | 5 சூன் 201213 சனவரி 2013 | 52 |  |
| 6 | 9 ஏப்ரல் 201328 அக்டோபர் 2013 | 62 |  |  |
| 7 | 28 சூலை 201406 பிப்ரவரி 2015 | 56 |  |  |
| **பருவநிலை மாற்றம்** | 8 | 15 அக்டோபர் 201507 மே 2016 | 64 | } |
# லாக்ஹார்ட் தேயிலை அருங்காட்சியகம்

**லாகார்ட் தேயிலை அருங்காட்சியகம்** (*Lockhart Tea Museum*) என்பது தென்னிந்திய மாநிலமான கேரளத்தின், மூணாரில் அமைந்துள்ள அருங்காட்சிகம் ஆகும். இந்த அருங்காட்சியகம் அமைந்துள்ள கட்டடமானது 1936 ஆம் ஆண்டில் கட்டப்பட்டது. இது மீனாரில் இருந்து தேக்கடி சாலையில் தொலைவில் அமைந்துள்ளது. இந்த அருங்காட்சியகம் 22 ஜனவரி 2014 ஆம் தேதியன்று பொதுமக்களுக்காக திறக்கப்பட்டது.  
இந்த அருங்காட்சியகம் லாக்ஹார்ட் தேயிலைத் தோட்டத்தின் ஒரு பகுதியாகும். இது 1879 ஆம் ஆண்டில் பரோன் ஜான் வான் ரோசன்பெர்க் மற்றும் அவரது மகன் பரோன் ஜார்ஜ் ஓட்டோ வான் ரோசன்பெர்க் ஆகியோரால் நிறுவப்பட்ட, மூணாரின் ஆரம்பகால தேயிலைத் தோட்டங்களில் ஒன்றாகும். துவக்கத்தில் அவர்கள் சின்கொய்னாவையும் பின்னர் காபியையும், பின்னர் தேயிலையையும் நட்டனர்.  
லாக்ஹார்ட் தேயிலை தொழிற்சாலை ஆண்டுதோறும் சுமார் 20 மில்லியன் கிலோகிராம் தேயிலையை உற்பத்தி செய்கிறது இது தென்னிந்தியாவின் மிகப்பெரிய தேயிலை சாகுபடிசெய்யும் நிறுவனமான ஹாரிசன்ஸ் மலையாளம் லிமிடெட் நிறுவனத்திற்கு சொந்தமானது . தொழிற்சாலையின் வேலை நேரங்களில் பொதுமக்கள் அருங்காட்சியகத்தைப் பார்வையிட அனுமதிக்கப்படுகின்றனர். பார்வையாளர்கள் தேயிலையை பல்வேறு நிலைகளில் பதப்படுத்துவதை கவனிக்க வாய்ப்பளிக்கின்றனர். மூந்தைய காலத்தில் தேயிலை உற்பத்தி குறித்த ஒளிப்படங்கள், அக்காலத்திய இயந்திரங்கள் போன்றவை இந்த அருங்காட்சியகத்தில் உள்ளன.  
இந்த தொழிற்சாலையும் அருங்காட்சியகமும் தென்னிந்தியாவின் மிக உயர்ந்த சிகரங்களில் ஒன்றான சொக்கர்முடியின் சரிவுகளில் அமைந்துள்ளது. இதிலிருந்து லாக்ஹார்ட் பள்ளத்தாக்கு முழுவதையும் காணலாம்.
# சார்லசு எம். ரைசு

**சார்லசு எம். ரைசு** (Charles M. Rice பிறப்பு: ஆகத்து 25, 1952) என்பவர் அமெரிக்காவினைச் சார்ந்த தீநுண்மி அறிஞர். இவர் 2020 ஆம் ஆண்டிற்கான மருத்துவ நோபல் பரிசு பெற்ற அறிவியலாளர்கள் மூவரில் ஒருவர். இவரின் முக்கிய ஆராய்ச்சி கல்லீரல் அழற்சி தீநுண்மி சி குறித்ததாகும் . இவர் இராக்ஃபெல்லர் பல்கலைக்கழகத்தில் தீநுண்மத் துறையின் பேராசிரியராக உள்ளார்.  
ரைசு அமெரிக்காவின் அறிவியல் மேம்பாட்டிற்கான அமைப்பின் உறுப்பினராகவும், தேசிய அறிவியல் கழகத்தின் உறுப்பினராகவும் உள்ளார். இவர் அமெரிக்காவின் தீநுண்ம சங்கத்தின் தலைவராக 2002 முதல் 2003 வரை செயலாற்றியுள்ளார். இவர் 2016 ஆம் ஆண்டு இலாசுக்கர்-டீபேக்கி மருத்துவ மருத்துவ ஆராய்ச்சி விருதினை இரால்வு எஃப்.டபிள்யூ பார்டென்ச்லேகர் மற்றும் மைக்கேல் ஜே. சோபியா ஆகியோருடன் இணைந்து பெற்றார். தற்பொழுது ரைசிற்கு, மைக்கேல் ஆட்டன் மற்றும் ஆர்வி ஆலதருடன் 2020ஆம் ஆண்டிற்கான மருத்துவத்திற்கான நோபல் பரிசு, கல்லீரல் தீநுண்மி கண்டுபிடிப்பிற்காக வழங்கப்பட்டுள்ளது.
# சார்லசு எம். ரைசு

## கல்வி மற்றும் தொழில்

ரைசு 1974 இல் தேவிசின் கலிபோர்னியா பல்கலைக்கழகத்தில் விலங்கியல் துறையில் பி.எஸ் பட்டம் பெற்றார். 1981 ஆம் ஆண்டில், கலிபோர்னியா இன்ஸ்டிடியூட் ஆப் டெக்னாலஜியிலிருந்து உயிர் வேதியியலில் முனைவர் பட்டம் பெற்றார். அங்கு இவர் ஜேம்ஸ் ஸ்ட்ராசின் ஆய்வகத்தில் ஆர்.என்.ஏ தீநுண்மிகள் குறித்துப் படித்தார். முனைவர் பட்டமேல் ஆராய்ச்சிக்காக அவர் நான்கு ஆண்டுகள் கால்டெக்கில் இருந்தார். முனைவர் பட்ட மேல் ஆய்விற்குப்பின் 1986ல் ரைசு வாசிங்டன் பல்கலைக்கழக மருத்துவ பள்ளியில் உதவி பேராசிரியராகப் பணியாற்றினார். இங்கு 2001 வரை உதவிப் பேராசிரியராக பணியாற்றி, பின்னர் பேராசிரியராகப் பதவி உயர்வு பெற்றார்.  
ரைசு 2001 முதல் இராக்ஃபெல்லர் பல்கலைக்கழகத்தில் மாரிசு ஆர். மற்றும் கொரின் பி. கிரீன்பெர்கு பேராசிரியராக இருந்து வருகிறார். மேலும் வாசிங்டன் பல்கலைக்கழக மருத்துவப் பள்ளி மற்றும் கார்னெல் பல்கலைக்கழகத்தில் இணைப் பேராசிரியராகவும் உள்ளார். இவர் அமெரிக்க உணவு மற்றும் மருந்து நிர்வாகம், தேசிய சுகாதார நிறுவனங்கள், உலக சுகாதார அமைப்புகளின்<nowiki/> குழுக்களில் பணியாற்றியுள்ளார்.
- 2016 இலாசுக்கர் விருது
- 2020 மருத்துவம் அல்லது உடலியங்கியலுக்கான நோபல் பரிசு
# கல்லீரல் அழற்சி தீநுண்மி சி

**கல்லீரல் அழற்சித் தீநுண்மி சி** (எப்பாட்டிட்டிசு சி (hepatitis C virus, HCV)) என்பது மிகச் சிறிய (55–65 நானோமீட்டர்) அளவுள்ள, படலம் சூழ்ந்த, நேரடி நேர்மாற்றமடையவல்ல ஒற்றை இழை ஆர்.என்.ஏ வகை பிளேவிவிரிடீ (பிளேவி தீநுண்மிக் குடும்ப) தீநுண்மி. இத் தீநுண்மி மாந்தர்களில் கல்லீரல் அழற்சி வகை சி என்னும் இரத்த நோயையும் கல்லீரல் புற்றுநோயையையும் இலிம்போமா போன்ற நோய்களை உண்டாக்குகின்றது.
# கல்லீரல் அழற்சி தீநுண்மி சி

## கட்டமைப்பு

கல்லீரல் அழற்சித் தீநுண்மி சி 55-65 நானோமீட்டர் விட்டமுள்ள நுண்துகள். இதனை கொழுப்புப்புரத (lipid) சூழ்ந்திருக்கும். E1, E2 என்னும் இரண்டு தீநுண்மிசூழ் கிளைக்கோப்புரதப் படலஙள் கொழுப்புரதப் படலத்துள் புதைந்துள்ளன They take part in viral attachment and entry into the cell. Within the envelope is an icosahedral core that is 33 to 40&nbsp;nm in diameter. Inside the core is the RNA material of the virus.
# சர்தார் வல்லபாய் படேல் காவல் துறை அருங்காட்சியகம்

**சர்தார் வல்லபாய் படேல் காவல் துறை அருங்காட்சியகம்** (*Sardar Vallabhbhai Patel Police Museum*) என்பது இந்தியாவில் காவல் துறையின் வரலாறு மற்றும் வளர்ச்சி சுவடுகளுக்காக அமைக்கபட்ட ஒரு அருங்காட்சியகமாகும் . இது தென்னிந்திய மாநிலமான, கேரளத்தின், கொல்லத்தில், கொல்லம் சந்திப்பு தொடருந்து நிலையத்திற்கு எதிரே அமைந்துள்ளது. இந்த அருங்காட்சியகத்துக்கு வழக்கறிஞரும் அரசியல்வாதியான வல்லபாய் பட்டேல் பெயரிடப்பட்டுள்ளது.
# சர்தார் வல்லபாய் படேல் காவல் துறை அருங்காட்சியகம்

## அம்சங்கள்

இந்த அருங்காட்சியகம் 2000 ஆண்டில் திறக்கப்பட்டது. இங்கு துப்பாக்கிகள், தோட்டாக்கள், இயந்திரங்கள் மற்றும் பன்முகத்தன்மை வாய்ந்த பிற ஆயுதங்கள் உள்ளிட்ட 18 மற்றும் 19 ஆம் நூற்றாண்டுகளின் ஆயுதங்கள் மற்றும் வெடிமருந்துகள் போன்றவை காட்சிப்படுத்தபட்டுள்ளன. மேலும் இந்த அருங்காட்சியகத்தில் மரபணு சோதனைகள், மனித எலும்புகள், கைரேகைகள், காவல்துறை நாய்களின் ஒளிப்படங்கள், வெவ்வேறு காவல்துறை அணிகளின் காவலர்களுக்கு வழங்கப்பட்ட பலவிதமான பதக்கங்கள் பற்றிய தகவல்கள் விளக்கப்படங்கள் போன்றவை உள்ளன. 1.1 டன் எடையில் காவலர் திரு. சந்தோஷ் அவர்களால் கற்காரையால் உருவாக்கபட்ட வல்லபாய் படேலின் சிலை 2005 சனவரி அன்று திறக்கப்பட்டது.
# சர்தார் வல்லபாய் படேல் காவல் துறை அருங்காட்சியகம்

## அமைவிடம்

- கொல்லம் சந்திப்பு தொடருந்து நிலையம் -
- அந்தமுக்கம் நகர பேருந்து நிலையம் -
- கொல்லம் கே.மா.சா.போ.கழக பேருந்து நிலையம் -
- கொல்லம் துறைமுகம் -
- கொல்லம் கடற்கரை -
- ஆசிரம மைதானம் -
# சகுந்தலா தேவி (திரைப்படம்)

## நடிகர்கள்

- வித்யா பாலன் சகுந்தலா தேவியாக
- இளம்சகுந்தலாவாக ஸ்பந்தன் சதுர்வேதி
- குழந்தை சகுந்தலாவாக அரினா நந்த்
- சகுந்தலாவின் கணவர் பரிதோஷ் பானர்ஜியாக ஜிசு செங்குப்தா
- சகுந்தலாவின் மகள் அனுபமா பானர்ஜியாக சன்யா மல்ஹோத்ரா
- இளம் அனுபமாவாக சாஹத் தேவானி
- அனுபாமாவின் கணவர் அஜய் அபய குமாராக அமித் சாத்
- சகுந்தலாவின் தந்தை பிஷாவ் மித்ரா மணியாக பிரகாஷ் பெலவாடி
- தாராபாயாக ஷீபா சத்தா, லண்டனில் சகுந்தலாவின் வீட்டு உரிமையாளர்
- மோகன் மன்ஹாஸாக வித்யுத் கார்கி
- நிகழ்ச்சித் தொகுப்பாளராக
- சகுந்தலாவின் தாயாக இப்ஷிதா சக்ரவர்த்தி சிங்
- சகுந்தலாவின் சகோதரி ஷரதாவாக ஜியா ஷா
- அஜய்யின் தாயாக ரேணுகா சர்மா
- சகுந்தலாவின் வழக்கறிஞராக பிலிப் ராய்
- அனுபாமாவின் வழக்கறிஞராக ஜாக் பிரான்சிஸ்
# சகுந்தலா தேவி (திரைப்படம்)

## வெளியீடு

இந்தத் திரைப்படம் 2020ஆம் ஆண்டு மே 8 ஆம் நாள் இந்தியாவில் திரையரங்கில் வெளியிட திட்டமிடப்பட்டது.ஆனால் கோவிட்-19 தொற்றுநோய் காரணமாக இந்தத் திரைப்படம் 31 சூலை 2020 அன்று பிரைம் விடியோவில் உலகளாவில் வெளியிடபட்டது.
# சகுந்தலா தேவி (திரைப்படம்)

## விமர்சன வரவேற்பு

இந்தியன் எக்சுபிரசு இந்த திரைப்படத்திற்கு ஐந்திற்கு மூன்று நட்சத்திரங்களை கொடுத்தது. இது "வித்யா பாலனின் திரைப்படம்" என்று குறிப்பிட்டது.
# சி. மாதவ ரெட்டி

**சி. மாதவ ரெட்டி** (, பிறப்பு: 22 அகத்து 1924) ஓர் இந்திய அரசியல்வாதியும்,முன்னாள் நாடாளுமன்ற உறுப்பினரும் ஆவார். இவர் தெலுங்கு தேசம் கட்சி கட்சியைச் சேர்ந்தவர். 2004 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு தெலுங்கு தேசம் கட்சி கட்சி சார்பாகத் தேர்ந்தெடுக்கப்பட்டார். இவர் 8ஆவது மக்களவையின் உறுப்பினராக இருந்துள்ளார் .
# மைக்கேல் ஆட்டன்

**மைக்கேல் ஆட்டன்** (Michael Houghton (* 1949) ஒரு பிரித்தானிய அறிவியலாளர். இவர் 2020 ஆம் ஆண்டிற்கான மருத்துவ நோபல் பரிசை ஆர்வி ஆலதர், சாலசு இரைசு ஆகியோருடன் சேர்ந்து கல்லீரல் அழற்சி தீநுண்மி சி-யைக் கண்டுபிடித்தமைக்காக வென்றார். இவர் தன்னுடைய முனைவர்ப் பட்டத்தை 1977 இல் இலண்டன் அரசரின் கல்லூரியில் பெற்றார். சீ-லிம் சூ, சியார்ச்சு குவோ, தானியல் பிராடிலி ஆகியோருடன் சேர்ந்து 1989 இல் கல்லீரல் அழற்சி தீநுண்மி சி-யைக் கண்டுபிடித்தார். இவர் 1986 இல் கல்லீரல் அழற்சி தீநுண்மி டி-யையும் மற்றவர்களுடன் சேர்ந்து கண்டுபிடித்தார். கல்லீரல் அழற்சி தீநுண்மி சி கண்டுபிடிப்பால் இரத்தத்தில் கலந்திருப்பதைக் கண்டுபிடிக்கும் முறைகளைக் கண்டறிய முடிந்தது. குறிப்பாக இரத்தஞ்செலுத்தும் பொழுது இந்தத் தீநுண்மி உள்ளதா என்று கண்டறிதல் மிகவும் தேவையானது. இரத்தஞ்செலுத்தும் பொழுது முன்பு இந்நோய் பற்றிக்கொள்ள இருந்த தீவாய்ப்பு மூன்றில் ஒரு பகுதியாக இருந்ததில் இருந்து இரண்டு மில்லியனில் ஒருபகுதியாகக் குறைந்தது. உடல் உருவாக்கும் நோய் எதிர்ப்புப் பொருள் (முறி) இருப்பதைக் கண்டுபிடிக்கும் முறையால் ஆண்டுதோறும் அமெரிக்காவில் மட்டும் 40,000 நோய்ப்பற்றுதல்களைத் தவிர்த்திருப்பதாக ஒரு மதிப்பீடு காட்டுகின்றது. ஆட்டன் (Houghton) தற்பொழுது கனடாவில் உள்ள ஆல்பேர்ட்டா பல்கலைக்கழகத்தில் தீநுண்மி நோயியல் துறையில் இலீ சிங்குப் பேராசிரியராக உள்ளார். அங்கு இவர் இலீ சிங்கு தீநுண்மி நோயியல் கழகத்தின் இயக்குனராகவும் உள்ளார்.
# மைக்கேல் ஆட்டன்

## இளமைக்காலமும் கல்வியும்

மைக்கேல் ஆட்டன் 1949 இல் ஐக்கிய இராச்சியத்தில் பிறந்தார். அவர் தன்னுடைய 17 ஆவது அகவையில் நுண்ணுயிரியியல் அறிஞர் இலூயி பாசுச்சர் (Louis Pasteur) அவருடைய வாழ்க்கையைப் படித்து உள்ளெழுச்சி பெற்றார். மைக்கேல் ஆட்டன் கிழக்கு ஆங்கிலியா பல்கலைக்கழகத்தில் உயிரியல் படித்து 1972 இல் இளங்கலைப் பட்டம் பெற்றார். பின்னர் உயிர்வேதியியல் துறையில் 1977 ஆம் ஆண்டு இலண்டன் அரசரின் கல்லூரியில் முனைவர்ப் பட்டம் பெற்றார்.
# மைக்கேல் ஆட்டன்

## பரிசுகளும் பெருமைகளும்

- 1992 - காரல் இலாண்டுதைனர் நினைவுப் பரிசு (Karl Landsteiner Memorial Award)
- 1993 - இராபேர்த்து கோக்கு பரிசு (Robert Koch Prize)
- 1994 - வில்லியம் பூமோன் பரிசு (William Beaumont Prize)
- 1994 - பேயாட்டிரிசு விட்டீயலோ பரிசுய் (Beatrice Vitiello Award)
- 1998 - கல்லீரல் அழற்சி நிறுவன அனைத்துலகப் பரிசு
- 1999 - ஆன்சு பாப்பர் விருதுஇ (Hans Popper Award)
- 2000 - இலாசுக்கர் விருது (Lasker Award)
- 2005 - தேல் ஏ. சுமித்து நினைவுப்பரிசு (Dale A. Smith Memorial Award)
- 2009 - ஏப்புதார்த்து வாணாள் உயரெட்டல் பரிசு (Hepdart Lifetime Achievement Award)
- 2013 - 2013 இல் 100,000 கனடிய வெள்ளி மதிப்புள்ள கைரிடினர் நிறுவன அனைத்துலகப் பரிசை (Gairdner Foundation International Award) மறுத்தார். தன்னுடன் ஆய்வு செய்த முனைவர் சி-லிம் சூ (Qui-Lim Choo) அவர்களையும் முனைவர் சியார்ச்சு கூவோ (George Kuo) அவர்களையும் சேர்த்து பரிசளிக்காததால் மறுத்தார்.
- 2020 - நோபல் பரிசு மருத்துவம்
# விக்டர் டாட்செங்கோ

**விக்டர் டாட்செங்கோ** ஒரு உருசிய எழுத்தாளரும், சேவ்லி கோவர்கோவ் முக்கிய கதாபாத்திரமாக வரும் தொடர்ச்சியான அதிரடி / சாகச நாவல்களின் ஆசிரியரும் ஆவார். டாட்செங்கோ பெரும்பாலான ஆண்டுகளில் சிறந்த விற்பனையாளர் பட்டியல்களில் இவர் அடிக்கடி இடம் பெற்றுள்ளார். 1990 களில் உருசியாவில் அதிகம் விற்பனையான நூல் ஆசிரியர்களில் ஒருவராக இருந்தார். *சோவியத் யூனியனுக்குப் பிந்தைய ரஷ்யாவில்* 2007 இன் *இலக்கியம், வரலாறு மற்றும் அடையாளத்தின்படி*, 1990 களின் டாட்செங்கோவின் சாகச நாவல்கள் சலிப்பையூட்டும் தேசபக்தி மற்றும் மேற்கத்திய எதிர்ப்பு கருப்பொருள்களைக் கொண்டிருந்தன. இவர் அலெக்ஸாண்ட்ரா மரினாவுடன் இணைந்து படைத்த “2007 இன் இலக்கிய ரஷ்யா: ஒரு வழிகாட்டி” ரஷ்யாவின் திகிலூட்டும் நாவல் வகையின் முன்னோடியாக இருந்தது.
# ஜி. நரசிம்ம ரெட்டி

**ஜி. நரசிம்ம ரெட்டி** (, பிறப்பு: 14 ஏப்ரல் 1936) ஓர் இந்திய அரசியல்வாதியும்,முன்னாள் நாடாளுமன்ற உறுப்பினரும் ஆவார். இவர் இந்திய தேசிய காங்கிரசு கட்சியைச் சேர்ந்தவர். 1980 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டார். இவர் 8ஆவது மக்களவையின் உறுப்பினராக இருந்துள்ளார் .
# பி. நர்சா ரெட்டி

**பி. நர்சா ரெட்டி** (*P. Narsa Reddy*, 22 செப்டம்பர் 1931 – 29 சனவரி 2024) ஓர் இந்திய அரசியல்வாதியும்,முன்னாள் நாடாளுமன்ற உறுப்பினரும் ஆவார். இவர் இந்திய தேசிய காங்கிரசு கட்சியைச் சேர்ந்தவர். 1989 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டார். இவர் 9ஆவது மக்களவையின் உறுப்பினராக இருந்துள்ளார் .
# ஸ்ரீ நாராயண குரு திறந்தநிலைப் பல்கலைக்கழகம்

**ஸ்ரீ நாராயண குரு திறந்தநிலைப் பல்கலைக்கழகம்** கேரளா அரசால் தோற்றுவிக்கப்பட்ட ஒரு திறந்த நிலைப் பல்கலைக்கழகம் ஆகும். இது கேரள மாநிலத்தின் பதினான்காவது மாநில பல்கலைக் கழகமும் இந்தியாவின் பதினைந்தாவது திறந்தநிலைப் பல்கலைக் கழகமும் ஆகும். இந்த பல்கலைக்கழகம் பிராந்திய மையங்களையும் மற்றும் படன மையங்களையும் உள்ளடக்கி இதன் ஆட்சி நிலவரை வரம்பு கேரள மாநிலம் முழுவதும் கொண்டிருப்பதாகும். இந்த பல்கலைக் கழகத்தின் தோற்றுவிப்போடு கேரள மாநிலத்தின் தொலை தூர கல்வி வழங்கும் ஒரே பல்கலைக் கழகமாக இது உருவுற்றது, மற்றும் கேரளா பல்கலைக் கழகம், மகாத்மா காந்தி பல்கலைக் கழகம், கள்ளிக்கோட்டை பல்கலைக் கழகம், மற்றும் கண்ணூர் பல்கலைக் கழகத்தால் வழங்கப் பட்டு வந்த தொலைதூர கல்விகள் அனைத்தும் இந்த புதிய பல்கலைக் கழகத்தின் நிர்வாக கட்டுப்பாட்டின் கீழும் நோக்கத்தின் கீழும் கொண்டுவரப்பட்டுள்ளது. இந்த பல்கலைக் கழகம் தலை சிறந்த சமூக சீர்திருத்தவாதியான ஸ்ரீ நாராயண குருவின் பெயர் சூட்டப்பட்டு கொல்லம் மாநகரை தலைமையிடமாக கொண்டு செயல்பாட்டுக்கு வந்தது. 25 செப்டம்பர் 2020 அன்று மாண்புமிகு கேரள மாநில ஆளுநரால் புறப்படுவிக்கப்பட்டு அமலுக்கு வந்த ஒரு சாசனத்தினால் இந்த பல்கலைக்கழகம் தோற்றுவிக்கப்பட்டதாகும். இது அக்டோபர் 2 , 2020 அன்று கொல்லத்தில் வைத்து நடந்த விழாவில் கேரள மாநில தலைமை அமைச்சர் திரு. பினராயி விஜயன் அவர்களால் முறையாக திறந்து வைக்கப்பட்டது.
# ஸ்ரீ நாராயண குரு திறந்தநிலைப் பல்கலைக்கழகம்

## பல்கலைக்கழக வேந்தர்

கேரள மாநில ஆளுநர் அவரின் பதவிவழிப் பயனாக இந்த பல்கலைக்கழக வேந்தர் ஆவார்.
# ஸ்ரீ நாராயண குரு திறந்தநிலைப் பல்கலைக்கழகம்

## பல்கலைக்கழக அலுவலர்கள்

சாசனத்தின் படி, பின்வருபவர்கள் பல்கலைக்கழக அலுவலர்கள் ஆவர்.
1. துணை வேந்தர்
1. உதவித் துணை வேந்தர்
1. பதிவாளர்
1. நிதி அலுவலர்
1. தேர்வு கட்டுப்பாட்டாளர்
1. மின்வெளி கட்டுப்பாட்டாளர்
1. படனக் கல்விக்கூட இயக்குநர்
1. பிராந்திய மையங்களின் இயக்குநர்
பல்கலைக்கழகத்தின் ஓர் அலுவலராக ஒரு மின்வெளி கட்டுப்பாட்டாளரைக் கொண்ட கேரளத்தின் முதல் பல்கலைக்கழகம் இதுவாகும்.
# ஸ்ரீ நாராயண குரு திறந்தநிலைப் பல்கலைக்கழகம்

## பல்கலைக்கழக அதிகார அமைப்புகள்

பின்வருவன பல்கலைக்கழக அதிகார அமைப்புகள் ஆகும்.
1. ஆலோசனைக் கழகம்
1. ஆட்சியக் கழகம்
1. கல்விய ஆராய்ச்சி கழகம்
1. நிதிக் கழகம்
1. மின்வெளிக் கழகம்
1. படனக் கல்விக்கூட வாரியம்
1. படனக் கல்விக்கூட இயக்குநர்கள் கழகம்
# ஸ்ரீ நாராயண குரு திறந்தநிலைப் பல்கலைக்கழகம்

## படனக் கல்விக்கூடங்கள்

பல்கலைக்கழகம் பின்வரும் படனக் கல்விக்கூடங்களை கொண்டிருக்க வேண்டியது:
1. மானிடவியல் மற்றும் சமூக அறிவியல் கல்விக்கூடம்
1. அறிவியல் கல்விக்கூடம்
1. மொழிகள் கல்விக்கூடம்
1. சட்டம், வணிகப் படனங்கள் மற்றும் வளர்ச்சிப் படனங்கள் கல்விக்கூடம்
1. தகவல்தொடர்பு மற்றும் தகவல் அறிவியல்கள் கல்விக்கூடம்
1. பல்துறைமை மற்றும் பன்முகத்துறைமை படனக் கல்விக்கூடம்
1. தொழிற்கல்வி மற்றும் பயிற்சி கல்விக்கூடம்
# மங்களவனம் பறவைகள் சரணாலயம்

**மங்களவனம் பறவைகள் சரணாலயம்**(Mangalavanam Bird Sanctuary) என்பது இந்தியாவின் கேரள மாநிலத்தில் கொச்சியில் உள்ள சுற்றுச்சூழல் முக்கியத்துவம் வாய்ந்த பகுதியாகும், இது சுமார் 2.74 ஹெக்டேர் பரப்பளவில் கொச்சி நகரின் நடுவில் அமைந்துள்ளது. இங்குக் காணப்படும் ஆழம் குறைந்த ஏரியானது கால்வாய் ஒன்றின் மூலம் கொச்சியின் உப்பங்கடங்களுடன் இணைக்கப்பட்டுள்ளது. மங்களவனம் கேரள உயர் நீதிமன்ற கட்டிடத்தின் பின் பகுதியில் அமைந்துள்ளது. இங்கு பல வகையான புலம்பெயரும் பறவைகள் கூடு அமைக்கும் இடமாக உள்ளது. பலவிதமான தாவரங்கள் இங்குள்ள அலையாத்திக் காடுகளில் காணப்படுகிறது. மங்களவனம் "கொச்சி நகரின் பசுமை நுரையீரல்" என்று அழைக்கப்படுகிடுகிறது. நகரத்தின் காற்று மாசுபாட்டைக் கட்டுப்படுத்துவதில் இதன் பங்கினைக் கருத்தில் கொண்டே இவ்வாறு பொருள்கொள்ளப்படுகிறது. இப்பகுதி பல வகையான புலம் பெயரும் பறவைகளுக்குப் புகலிடமாக உள்ளது.  
இப்பகுதியில் அமைக்கப்பட்டுள்ள உயரமான கட்டிடங்கள் இச்சரணாலயத்திற்கு வரும் பறவைகளின் நடமாட்டத்தினை வெகுவாக குறைத்து வருகின்றன. சரணாலயத்திற்கு மிக அருகிலுள்ள வானுயர்ந்த கட்டிடங்கள் பறவைகளின் நோக்கு நிலை, புறப்பாடு, மற்றும் பறவைகளின் தரையிறக்கங்களுக்கு இடையூறாக உள்ளன. பறவைகள் கூடு கட்ட எடுத்து செல்லும் பொருட்களைத் தடுக்கின்றன. பறவைகளின் வழக்கமான அசைவுகளிலும் தடைகளை ஏற்படுத்துகின்றன. குஞ்சுகள் மற்றும் தாய்ப் பறவைகளுக்கு உணவுப் பொருட்களைக் கொண்டு வரும்போது பறவைகளின் இயக்கத்திற்கும் இக்கட்டிடங்கள் தடையாக உள்ளன. இந்த சரணாலயம் கல்லாடி, வனவிலங்கு பாதுகாவலர், மங்களவனம் பறவைகள் சரணாலயம் கட்டுப்பாட்டில் உள்ளது. கோடநாடு வனச்சரக கட்டுப்பாட்டிலும் இது வருகிறது.
# மங்களவனம் பறவைகள் சரணாலயம்

## தாவரங்களும் விலங்குகளும்

இந்த சரணாலயத்தில் காணப்படும் சதுப்புநிலம் மற்றும் அலையாத்திக்காடு சார்ந்த தாவர/மரங்களாக *அவிசென்னியா அஃபிசினாலிஸ்,* *ரைசோபோரா முக்ரோனாட்டா, அகாந்தஸ் இலிசிஃபோலியஸ்* மற்றும் *அக்ரோஸ்டிச்சம் ஆரியம்* ஆகியவை உள்ளன. இத்தாவரங்கள் - ஐ.யூ.சி.என் செம்பட்டியல் அச்சுறுத்தப்பட்ட இனங்களாக இல்லாதிருப்பினும் கழிமுகப்பகுதியின் சூழல் முக்கியத்துவம் வாய்ந்தவையாக உள்ளன.  
மங்களவனம் பறவைகளின் புகலிடமாக உள்ளது. இங்கு 2006ஆம் ஆண்டு மே மாதம் பறவைகள் குறித்து நடத்தப்பட்ட ஆய்வில் 32 பேரினங்களைச் சார்ந்த 194 பறவை இனங்கள் இருப்பது கண்டறியப்பட்டது. இப்பகுதியிலிருந்து இதுவரை பதிவு செய்யப்பட்ட மொத்த பறவை இனங்களின் எண்ணிக்கை 72 ஆகும். இங்குக் காணப்படும் சில பறவைகள் பவளக்காலி, பச்சைக்காலி, செம்பருந்து, கம்புள் கோழி, மற்றும் சின்ன பச்சைக்காலி.  
அண்மைய ஆய்வில், ஆறு வகையான பாலூட்டிகள், இந்திய பறக்கும்-நரி முக வௌவால், வண்ண வௌவால்,, இந்திய அணில் / மங்கலான பனை அணில், வீட்டு எலி / கருப்பு எலி, பெருச்சாளி மற்றும் நீர்நாய் காணப்படுகிறது. நீர்நில வாழ்வனவற்றில் இரு இனங்களும், மீன்களில் ஏழு இனங்களும் காணப்படுவதாகத் தெரிவிக்கின்றது.  
2006 ல் நடத்தப்பட்ட மற்றொரு ஆய்வில் 17 வகையான பட்டாம்பூச்சிகள் பதிவு செய்யப்பட்டது. மேலும் 40 பேரினத்தினைச் சார்ந்த 51 சிலந்தி இனங்கள் இங்கே காணப்படுகின்றன. இவை 16 குடும்பங்களைச் சார்ந்தவை. இது இந்தியாவில் பதிவான மொத்த சிலந்தி குடும்பங்களில் 27% ஆகும்.
# அபிதா சுல்தான்

**இளவரசி** **சுரயா ஜா, நவாப் கோஹர்-இ-தாஜ், அபிதா சுல்தான் பேகம் சாஹிபா** (*Suraya Jah, Nawab Gowhar-i-Taj, Abida Sultan Begum Sahiba*) (ஆகஸ்ட் 28, 1913 - மே 11, 2002) பொதுவாக அபிதா சுல்தான் என அறியப்படும் இவர் போபால் மாநிலத்தின் கடைசி நவாப் ஹமீதுல்லா கான் மற்றும் பேகம் மைமூனா சுல்தான் ஆகியோரின் மூத்த மகளாவார்.
# அபிதா சுல்தான்

## வாழ்க்கை மற்றும் குடும்பம்

, அவர்களின் மகள்கள் - ரபியா சுல்தான், அபிதா சுல்தான், சாஜிதா சுல்தான், இலண்டன் 1932]]
அபிதா போபாலின் நவாப் ஹமிதுல்லாஹ் கான் மற்றும் பேகம் மைமூனா சுல்தான் ஆகியோரின் மகள் ஆவார். இவர் தனது பெற்றோர்களின் மூன்று குழந்தைகளில் இரண்டாவதாக பிறந்தவர். இவருக்கு ஒரு அக்கா சாஜிதா சுல்தான் மற்றும் ஒரு தங்கை ரபியா சுல்தான் இருகின்றார்கள். போபாலின் பேகம், சுல்தான் ஜஹான் இவரது பாட்டியாவார். மற்றும் ஷாஜகான் பேகம் இவரது பெரிய பாட்டியாவார்.  
இவரது சகோதரி சஜிதாவுடனான திருமணத்தின் மூலம் கிரிக்கெட் வீரர் இப்திகர் அலி கான் பட்டோடி இவரது மைத்துனராக ஆகினார். மேலும் கிரிக்கெட் வீரர் மன்சூர் அலிகான் பட்டோடி இவரது மருமகன் ஆவார்.  
அபிதா 1926 ஆம் ஆண்டில் குர்வாய் மாநிலத்தின் ஆட்சியாளரான நவாப் முகமது சர்வார் அலிகானை மணந்தார். 1928 ஆம் ஆண்டில், போபால் சிம்மாசனத்திற்கு வெளிப்படையான வாரிசாக இவர் அங்கீகரிக்கப்பட்டார். இருப்பினும், இவர் சிம்மாசனத்திற்கான தனது உரிமையை விட்டுவிட்டு, 1950 இல் புதிதாக உருவாக்கப்பட்ட பாகிஸ்தானுக்கு குடிபெயர்ந்தார்.  
பாகிஸ்தானில், இவர் வெளிநாட்டு சேவையில் சேர்ந்தார். ஆகையால், இந்திய அரசு இவரை அரசாணையில் இருந்து விலக்கியது. மேலும் இவரது தங்கை சஜிதா 1960 ஆம் ஆண்டில் தனது தந்தையின் மரணத்திற்குப் பிறகு அரியணையில் அமர்ந்தார். இருந்தபோது அபிதா சுல்தான் நீதிமன்றத்தில் இது குறித்து வழக்கு தொடர்ந்தார்.  
அபிதா சுல்தான் தனது 37 வயதில் புதிதாக உருவாக்கப்பட்ட பாகிஸ்தானுக்கு தனது இளம் மகனுடன் குடியேறினார். இவர் தனது வாழ்க்கையின் பெரும்பகுதியை பாகிஸ்தானில் கழித்தார். இவர் 2002 இல் கராச்சியில் இறந்தார். அவரது மகன் ஷஹார்யார் கான் பாகிஸ்தானின் வெளியுறவு செயலாளராகவும் பின்னர் பாகிஸ்தான் துடுப்பாட்ட வாரியத்தின் தலைவராகவும் இருந்தார்.
# நவாசுதீன் சித்திகி

**நவாசுதீன் சித்திகி** ([nəˈwaːzʊdːiːn sɪdːiːki] ; பிறப்பு 1197 ஆம் ஆண்டு மே 19) ஓர் இந்திய நடிகர். இவர் இந்தி சினிமாவில் தனது நடிப்பினால் பெயர் பெற்றவர். இவர் தேசிய நாடகப் பள்ளியின் பழைய மாணவர். சித்திகி இயக்குநர் பிரசாந்த் பார்கவா இயக்கிய *படாங்* (2012) என்ற திரைப்படத்தின் மூலம் திரைத்துறைக்கு அறிமுகமானார். .  
அரித்துவாரில் உள்ள குருகுல் காங்ரி விஸ்வவித்யாலயாவில் வேதியியலில் இளங்கலை அறிவியல் பட்டம் பெற்றார். இதைத் தொடர்ந்து, புதிய வேலையைத் தேடி டெல்லிக்குச் செல்வதற்கு முன்பு வதோதராவில் ஓராண்டு வேதியியலாளராகப் பணியாற்றினார். டெல்லியில் ஒருமுறை, ஒரு நாடகத்தைப் பார்த்தபின் உடனடியாக நடிப்பில் ஆர்வமடைந்தார். புதுடெல்லியில் உள்ள தேசிய நாடகப் பள்ளியில் சேறுவதற்கு 2020 ஆம் ஆண்டு மே 19 அன்று, தி இந்தியன் எக்ஸ்பிரஸ் செய்தித்தாளுக்கு அளித்த பேட்டியில், ஆலியா தங்களுடைய 11 வருட திருமண வாழ்வை முடிவுக்குக் கொண்டுவர விவாகரத்து கோரி சட்டப்பூர்வ நோட்டீஸ் அனுப்பியதாகவும் தனது உண்மையான பெயர் அஞ்சனா கிஷோர் பாண்டே என்றும் அதனை ஆலியா என்று மாற்றியமைத்ததாகவும் கூறினார்.  
திரைப்பட படப்பிடிப்புகளில் மிகவும் பரப்பரப்பாக இருந்தபோதிலும், சித்திகி தனது சொந்த மாநிலமான உத்தரபிரதேசத்தில் விவசாயம் செய்து வருகிறார். இவர் விவசாயத்தில் புதிய நுட்பங்கள் மற்றும் அவை விவசாயத்தில் எவ்வாறு சிறப்பாக உதவ முடியும் என்பதைப் பற்றி விவசாயிகளுக்கு அறிவுறுத்துவதை நோக்கமாகக் கொண்டுள்ளார். புதனாவில் புதிய நீர்ப்பாசன நுட்பங்களையும் இவர் செயல்படுத்தினார். அது அங்குள்ள விவசாயிகளுக்கு பெரிதும் உதவியது.
# இந்தியப் புதைபடிவ பூங்காக்கள்

இந்தியப் புவியியல் ஆய்வு மையம் (ஜி.எஸ்.ஐ) தற்போது இரண்டு வளமான புதைபடிவங்கள் நிறைந்த இடங்களைப் பாதுகாக்கப்பட்ட பகுதிகளாகப் அறிவித்து பாதுகாத்து வருகின்றது.  
- இமாச்சலப் பிரதேசத்தின் சாகேட்டிக்கு அருகிலுள்ள சிவாலிக் புதைபடிவ பூங்கா, 1.5 &#x2014; 2.5 மில்லியன் ஆண்டுகளுக்கு முன்பு சிவாலிக் மலைகளில் சுற்றித் திரிந்த முதுகெலும்புகளின் முழு அளவிலான மாதிரிகளால் இங்கு உள்ளது குறிப்பிடத்தக்கது.
- மத்தியப் பிரதேசத்தின் டிண்டோரிக்கு அருகிலுள்ள மாண்ட்லா தாவர புதைபடிவ தேசிய பூங்கா: 40 முதல் 150 மில்லியன் ஆண்டுகளுக்கு முன்பு இப்பகுதியிலிருந்த ஆதிகால காடுகளின் புதைபடிவ எச்சங்களைப் பாதுகாக்கும் முயற்சியின்கீழ் தோற்றுவிக்கப்பட்ட பூங்கா இது ஆகும்.  
இந்தியp புவியியல் ஆய்வின் கீழ் இந்த இரு பூங்காக்களும், இந்திய விலங்கியல் பூங்காக்களின் புதைபடிவ காட்சிகள் மற்றும் மாதிரிகள், பூமியின் பரிணாம வரலாறு குறித்து பொது மக்களுக்கு அறியத் தரும்பொருட்டு அமைக்கப்பட்டுள்ளன. ஐதராபாத்தில் உள்ள நேரு விலங்கியல் பூங்காவில் உள்ள இயற்கை வரலாற்று அருங்காட்சியகத்தில் அதிக அளவிலான புதைபடிம காட்சிப்பொருள்கள் கண்காட்சிக்கு வைக்கப்பட்டுள்ளன.  
இந்திய புவியியல் ஆய்வு நிறுவனம் பின்வரும் புதைபடிவ பூங்காக்களையும் நிர்வகிக்கிறது:  
- தேசிய கல் மர பூங்கா,திருவக்கரை, தமிழ்நாடு .
- தேசிய கல்மரப் பூங்கா, சாத்தனூர், தமிழ்நாடு  
இந்தியாவின் பிற புதைபடிவ பூங்காக்கள் பின்வருமாறு:  
- இந்திரோதா டைனோசர் மற்றும் புதைபடிவ பூங்கா, குஜராத்
- குகுவா புதைபடிவ பூங்கா, மத்திய பிரதேசம்
- சல்கான் புதைபடிவ பூங்கா, உத்தரபிரதேசம்
- அகல் மர புதைபடிவ பூங்கா, ராஜஸ்தான்
- அம்கோய் புதைபடிவ பூங்கா, மேற்கு வங்கம்
- ரையோலி டைனோசர் புதைபடிவ பூங்கா, குஜராத்
# பிரித்தானிய உறைவிடம்

**பிரித்தானிய உறைவிடம்** (*British Residency*; ), **அரசாங்க விருந்தினர் மாளிகை** (*Government Guest House*) அல்லது **உறைவிட பங்களா** (*Residency Bungalow*) என்றும் அழைக்கப்படுவது, தென்னிந்திய மாநிலமான கேரளத்தின் , கொல்லம் நகரின், ஆசிரமம் பகுதியில் அமைந்துள்ள இரண்டு மாடி அரண்மனை ஆகும்.  இது நகரத்தின் அஸ்ராமத்தில் அமைந்துள்ள பழைய கொல்லம் வானூர்தி நிலையத்தின் இடத்திற்கு அருகில் அமைந்துள்ளது. இது 1811–19 க்கு இடையில் கர்னல் ஜான் மன்ரோவால் கட்டப்பட்டது. இது சின்னக்கடா மணிக்கூண்டு போன்ற புகழ்பெற்ற கொல்லம் நகரின் அடையாளமாகும்.
# பிரித்தானிய உறைவிடம்

## கட்டிடக்கலை மற்றும் கட்டமைப்பு

பிரித்தானிய உறைவிட கட்டடமானது தனித்துவமான மாறுபட்ட கலை அம்சங்களின் இணக்கமான கலவையாகும். பிரித்தானிய ஆட்சிக் காலத்தில், இந்த கட்டிடம் பிரித்தானிய உறைவிடமாகச் செயல்பட்டது. திருவாங்கூர் சமஸ்தானத்தில் கௌரி பார்வதி பாயி ஆட்சியாளராக இருந்த காலத்தில் கர்னல் ஜான் மன்ரோ பிரித்தானிய பிரதிநிதியாக இருந்தபோது கட்டப்பட்டது. இது ஐரோப்பிய, இந்திய, தசுகன் கட்டிடக் கலைகளின் கலவையாகும். கட்டிடத்தின் மேலே ஒரு சிங்கம் அமர்ந்திருக்கும் ஒரு கிரீடம் உள்ளது. அதன் மேலே *டியு எட் மோன் ட்ராய்ட்* (கடவுளும் என் உரிமையும்) என்ற குறிக்கோளுரை பொரிக்கபட்டுள்ளது. கொண்ட முகப்புக் கதவுகள் கண்ணாடி அடைசுகளால் ஆனவை. அரண்மனையில் உள்ள மாநாட்டு மண்டபத்தில் மாற்றியமைக்கத்தக்க தடுப்புக் கதவு கொண்ட ஒரு முன் கூடம் உள்ளது, அதே நேரத்தில் ஒரு பெரிய விசிறிப்பலகணி வளைவு இரண்டு அறைகளையும் பிரிக்கிறது. இந்த கட்டிடத்தில் மேல் மாடியானது மரத்தாலான தரையைக் கொண்டுள்ளது. மாநாட்டு மண்டபத்தின் சுவர்களின் நான்கு பக்கங்களிலும் அழகுத் தொங்கல்கள், சாடிகள், மலர் வடிவங்கள் போன்றவை உள்ளன. வளைவுகளின் மையத்தில் அலங்கார பூட்டும் கல் கொண்டதாக உள்ளன. எட்வர்ட் ரோஸ் தோட்டம் இந்த மாளிகையின் மற்றொரு ஈர்க்கும் அம்சமாகும்.  
மெருகூட்டப்பட்ட மரச்சட்டங்களில் உள்ள பழங்கால வேலைப்பாடுகள் சீரிங்கப்பட்டிணப் போரை சித்தரித்து சுவர்களை அலங்கரிக்கின்றன. பேராசிரியர். பண்டலா "இந்தியாவின் மிக நேர்த்தியான கட்டிடங்களில் ஒன்று" என்று இதனை வர்ணித்துள்ளார்.